Robert Ripley

Robert Leroy Ripley (25. joulukuuta 1890 – 27. toukokuuta 1949) oli yhdysvaltalainen piirtäjä, yrittäjä ja harrastaja-antropologi, joka loi viikoittaisen julkaisun Ripleyn usko tai älä!. Se sisälsi sarjakuvia, joita Ripley oli piirtänyt ollessaan maailmanmatkalla etsimässä omalaatuisia ihmisiä, asioita ja tapahtumia. Sarjaa on laajennettu radio-ohjelmaksi ja televisiosarjaksi, jota Suomessa on esittänyt Nelonen. 

Ennen sarjakuvapiirtäjäksi ryhtymistä Ripley pyrki mukaan baseball-joukkue New York giantsiin vuonna 1913, mutta hän loukkasi testipelissä käsivartensa. Vuonna 1939 Ripley perusti hyväntekeväisyysjoukkueen, joka koostui julkisuuden henkilöistä.

Ripley menehtyi sydänkohtaukseen 27. toukokuuta vuonna 1949 kesken sarjan kuvausten. Hänen seuraajansa jatkavat hänen perintöään, ja sarjakuvaa tehdään edelleen.

Lähteet 

Hollywood Walk of Fame
Yhdysvaltalaiset sarjakuvantekijät
Yhdysvaltalaiset liikemiehet
Yhdysvaltalaiset antropologit
Vuonna 1890 syntyneet
Vuonna 1949 kuolleet